Wees stil en weet ek is God - Beth-Haran Ministries
Psalm 46 v 2
2. God is vir ons 'n toevlug en 'n beskerming. Hy was nog altyd bereid om te help in nood.
Op pad werk toe vang ek elke verkeerslig rooi. Raak effens ongeduldig want hoekom moet die nou met my gebeur. Ek is haastig en wil by die werk uit kom. 12 ligte op my pad en al 12 het ek rooi gekry. Toe ek by die laaste lig kom, haak ek af en sê: Here, rerig? Hoekom gebeur dit vandag met my? En die volgende woorde kom ewe skielik by my op. Elke ding wat skeef loop in jou lewe is soos 'n rooi verkeerslig. Stop, raak stil en weet ek is God.
Elke ding gebeur met 'n rede, wanneer jy te besig raak met aardse dinge en jy "vergeet" beweeg weg van God in die verkeerde rigting het Hy 'n manier om jou tot 'n stop te bring en vir jou te sê dat jy besig is om nonsens aan te jag. Stop waarmee jy besig is, is dit reg of verkeerd. Kry jou oë weer in die regte rigting.
Hoeveel vertrou jy op die Here? Glo jy as jy al jou probleme by die Here los, dat Hy sal voorsien in al jou omstandighede. Vertrou jy net op die Here se hulp of hou jy terug en vra hulp elders? Ons stoei met ons probleme, weet nie meer watter kant toe nie. Jy bid baie ernstig tot die Here vir hulp, leiding en voorsienning. Sê Amen. 5min later en jy gaan net voort om verder daaroor te worry en oplossings te soek. Jy loop en vertel vir almal van jou groot probleem en soek hulp net om weg te kom van jou sitsuasie.
Grootste fout wat ons ooit kan maak.
15. Roep my aan in die dag van benoudheid. Ek sal j ou uit help en jy sal My eer.
Om die Here te vertrou en jou probleme volkome in Sy hande te los, beteken om al jou probleme vir Hom te gee. Met die Here daaroor te praat, stil en kalm te word en net te vertrou op die wete dat die Here sal help en voorsien volgens Sy wil. Dit is die tyd wat ons moet stil word dat die Here kan oor vat en Sy werk aan ons probleme te kan voltooi.
Die oomblik wat ons begin rond hardloop en twyfel en self oplossings soek vat ons die probleem uit die Here se hande en terug in ons eie hande. Dan kan ons nie verstaan hoekom dinge nie reg kom want ons bid vir hulp en niks gebeur nie. Ons onegeloof maak dat ons probleme net groter raak, in plaas van suksesvol opgelos word.
Die Engels manne stel dit baie mooi; LET GO and LET GOD!!!!
Leer om stil te word in die teenwoordigheid van God. Vertrou volkome op God. Los jou probleme in Sy hande, aanvaar wat ons nie kan verander. Op Sy tyd wat die regte tyd is, sal Hy voorsiening bring. Luister na Sy stem, Hy sal die nodige leiding en onderrig gee oor wat jy moet doen. Dit is nie altyd wat ons wil hê nie maar Sy wil en manier is die regte manier en wat ons werklik nodig het in ons lewens.
God alleen weet wat hou die toekoms vir ons in. Hy weet wat is die beste vir ons. Raak stil en weet wie God is. Vertou volkome op die Here. Hy sal ons nooit in die steek laat nie.
Hemelse Vader maak my rustig sodat ek volkome op U kan vertrou. Gee my die nodige leiding in dit wat ek nodig het in my lewe. U manier en U tyd is die regte manier en tyd. U weet wat elkeen van ons nodig het. U is ons groot voorsiener Ek plaas my hande in U hande en ek vertrou volkome op U Here. U is so goed vir my. Dankie vir U liefde, vrede en vreugde in my lewe.